Megalopodinae

**Megalopodinae** er en gruppe av biller som inntil nylig ble regnet som en underfamilie av bladbiller (Chrysomelidae), men nå er en del av familien trebladbiller (Megalopodidae). De fleste kjente artene lever i tropene, ingen i Norge. Et karakteristisk trekk er at hannene ofte har sterkt forstørrede bakbein, med tykke lår og krumme legger. Det latinske navnet betyr "storføtter".

## Utseende
Stort sett middelsstore (7 – 12&nbsp;mm) biller. De er mørke og ofte metalliske på farge, bein, hode og brystskjold er ofte rødgule. Oversiden er kraftig punktert og dekket med fine, oppstående hår. **Hodet** er fremoverstrakt og noe innsnevret bak fasettøynene, slik at de har en tydelig "hals". Antennene er 11-leddete, trådformede eller sagtakkede, gjerne litt lengre enn hodet og brystskjoldet til sammen. Fasettøynene er middels store og dypt innskåret i fremkanten. **Brystskjoldet** (pronotum) er hvelvet, vanligvis omtrent så bredt som langt, og sterkt punktert. Sidekanten har ofte en tann i midten. **Dekkvingene** er mye bredere enn brystskjoldet, med tydelige "skuldre", parallellsidige. De har ikke markerte punktrekker, men er jevnt, kraftig punkterte. **Beina** er middels lange, bakbeina er kraftige med fortykkede lår og krumme legger. Føttene er fem-leddete, men det fjerde leddet er svært lite slik at det tilsynelatende bare er fire ledd (pseudotetramere føtter). I alle fall det tredje leddet er tolappet.

## Utbredelse
Gruppen er tropisk, men to av slektene forekommer også noe lenger nord i Asia.

## Levevis
Trebladbillene er planteetere.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, Megalopodidae 
****** Underfamilien **Megalopodinae**  
******* Slekten *[[Agathomerus]]* Lacordaire, 1845
******* Slekten *[[Antonaria]]* Jacoby & Clavareau, 1905
******* Slekten *[[Ateledera]]* Lacordaire, 1845
******* Slekten *[[Barticaria]]* Jacoby & Clavareau, 1905
******* Slekten *[[Bothromegalopus]]* Monros, 1947
******* Slekten *[[Bryantonaria]]* Pic, 1951
******* Slekten *[[Clythraxeloma]]* Kraatz, 1879
******* Slekten *[[Colobaspis]]* Fairmaire, 1894
******* Slekten *[[Falsotemnaspis]]* Pic, 1951
******* Slekten *[[Homalopterus]]* Perty, 1832
******* Slekten *[[Kuilua]]* Jacoby, 1894
******* Slekten *[[Leucastea]]* Stål, 1855
******* Slekten *[[Macroantonaria]]* Pic, 1951
******* Slekten *[[Macrolopha]]* Weise, 1902
******* Slekten *[[Mastostethus]]* Lacordaire, 1845
******* Slekten *[[Megalopus]]* Fabricius, 1801
******* Slekten *[[Mimocolobaspis]]* Pic, 1951
******* Slekten *[[Nickimerus]]* Guerin, 1948
******* Slekten *[[Piomelopus]]* Jacoby & Clavareau, 1905
******* Slekten *[[Plesioagathomerus]]* Monros, 1945
******* Slekten *[[Poecilomorpha]]* Hope, 1840
******* Slekten *[[Pseudohomalopterus]]* Pic, 1920
******* Slekten *[[Sphondylia]]* Weise, 1902
******* Slekten *[[Temnaspis]]* Lacordaire, 1845

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution

## Eksterne lenker
*  
* 
** *Clytraxeloma cyanipennis*: http://www.zin.ru/Animalia/Coleoptera/images/clycyakm.jpg